মাননীয় প্রধানমন্ত্রীকে সর্বপ্রথম অভিনন্দন জানাই : বি চৌধুরী
বাংলাদেশে সম্প্রতি ঘটে গেছে দেশের অন্যতম বড় একটি নেক্কার জনক ঘটনা। দেশের সব থেকে বড় বিদ্যাপিঠ বাংলাদেশ প্রকৌশল বিশ্ববিদ্যলায়ের (বুয়েট) তরিৎ বিভাগের ছাত্র আবরার ফাহাদকে পিটিয়ে নিহত করেছে তারই সহপাঠিরা। তার অপরাধ ছিলো সে ভিন্নমতের একজন মানুষ। ফেসবুকে নিজের মতামত প্রকাশ করার জন্যই মুলত তাকে এমনভাবে মারা হয়েছে।আর যঘন্য এই কাজটি করেছে বাংলাদেশের ছাত্রসংগঠন ছাত্রলীগের বুয়েটের নেতা কর্মিরা। সারাদেশে এ নিয়ে বেশ ক্ষোভ প্রকাশ করেছে মানুষ,চলছে আন্দোলন।ফাহাদের এই ঘটনাটি শুধু দেশের মিডিয়ায় নয় বরং প্রকাশ পেয়ছে আন্তর্জাতিক গণমাধ্যমেও।এবার এ নিয়ে কথা বললেন বাংলাদেশের সাবেক রাষ্ট্রপতি অধ্যাপক এ.কিউ.এম বদরুদ্দোজা চৌধুরী।
তিনি বলেন, আবরার হত্যার মাধ্যমে বুয়েটে যা ঘটেছিল এটা বাংলাদেশের ইতিহাসে একটা মর্মান্তিক এবং কলংকিত অধ্যায়। বাংলাদেশের সর্বত্র শুধু এটা নিয়ে নিন্দা হয়নি, দেশের বাইরেও এটা নিন্দিত হয়েছে। নিন্দা হয়েছে প্রতিবেশী দেশের ফেসবুকে, হয়েছে জার্মানিতে, যুক্তরাজ্য, আমেরিকা এমনকি জাতিসংঘেও। শুধু এইটুকুতে এর গুরুত্ব আমাদের বোঝা উচিত এবং সরকার সেটা বুঝেছে। মাননীয় প্রধানমন্ত্রী সেভাবেই এটা বিবেচনাও করেছেন। এজন্য সরকারকে এবং মাননীয় প্রধানমন্ত্রীকে সর্বপ্রথম অভিনন্দন জানাই।
এই প্রচণ্ড ঘৃণা, এই দুর্নিবার দুঃখ এবং বেদনার মধ্যে যে আশার আলো ফুটে উঠেছে সেটুকু যেন ভবিষ্যতে আরও আলোময় হয়ে ক্রমান্বয়ে একটি বিপর্যস্ত ছাত্র সমাজকে সঠিক পথে নিয়ে আসতে পারে: এটাই আমাদের আজকের দিনের প্রার্থনা। তারপরও বলতে হয়, এই সমস্যার গভীরে আমাদের যেতেই হবে, সমস্যার ক্লাইমেক্স অবশ্যই আবরার হত্যার মতো একটি নিষ্ঠুর ঘটনা, এতে কোনো সন্দেহ নাই। কিন্তু এই সমস্যা যে আমাদের দেশে কমবেশি ছিল এটা মানতেই হবে। অনেকগুলো বিশ্ববিদ্যালয় যাদের দেশের ভবিষ্যৎ বলি, সেখানে অনেক ছাত্রের প্রতি নিষ্ঠুর আচরণ এবং হত্যা অনুষ্ঠান আমরা আগেও বারবার দেখেছি, বহুদিন ধরে এটা দেখছি। সেজন্য সমস্যার গভীরে না গিয়ে আমরা এর চট করে সমাধান করতে পারব না। সামগ্রিক বা ’হলিস্টিক এপ্রোচ’ দরকার। সমস্যার চূড়ান্ত সমাধান আমাদের খুঁজে পেতেই হবে।
ছাত্রদের মধ্যে প্রীতি ও সম্প্রীতি কেনো হারিয়ে যাবে? শুধু রাজনৈতিক মতভিন্নতার কারণে এবং অন্য কোনো সামাজিক কারণে অথবা ছাত্রদের মধ্যে পারস্পরিক কাছাকাছি আসার যে রীতি ছিল সেই রীতির অবক্ষয় হয়ে গেছে বলে। ’ঘৃণা নয়, শ্রদ্ধা’ এটাই কিন্তু মূলনীতি হতে হবে। ঘৃণা দিয়ে মানুষের হৃদয় জয় করা যায় না। ঘৃণা দিয়ে মানুষকে কনভিন্স করা যায় না। মতপার্থক্য থাকলে ঘৃণা দিয়ে সেই মতপার্থক্য দূর করা যাবে না। শ্রদ্ধা থাকতেই হবে, ভালোবাসা থাকতেই হবে। যুক্তি থাকতে হবে। আমাদের ছাত্রদের বুঝতে হবে, ছাত্ররা পরস্পর অনেক দূরে সরে যাচ্ছে, একজন আরেকজনের কাছ থেকে। তাদের অনেক কাছাকাছি আনতে হবে। শুধু বই বগলে করে ক্লাসে গেলেই তাদের দায়িত্ব শেষ হয়ে যাবে না, এটা বোঝার শেষ সময় আজকে। শিক্ষা মানে শুধু পাস করা নয়। মানুষ হতে হবে। আমরা দেখেছি, আমাদের ছেলেরা বেশ কিছুদিন আগেও শিক্ষাঙ্গনে স্পোর্টস এবং সাংস্কৃতিক উৎসব পালন করতো। খেলাধুলার প্রতিযোগিতার মধ্যে ছাত্ররা তাদের প্রতিযোগী মনোভাব বাড়াতো। বন্ধুত্বের হাত প্রসারিত করার জন্য সেটা ছিল একটা মস্ত বড় সুযোগ। কিন্তু দুঃখের বিষয় আজকে তেমন সব অনুষ্ঠান দেখা যায় না। বিশ্ববিদ্যালয়, কলেজ, স্কুলে বার্ষিক খেলাধুলা আজকে দিন দিন হারিয়ে যাচ্ছে।
আজকে তা হয় না কেনো? কারণ বর্তমানে নিউক্লিয়ার ফ্যামিলি একটা দুইটা সন্তান মাত্র। কারো সাথে আনন্দ-উল্লাস ভাগ করতে হয় না। কিন্তু এটা এখন আর চলে না। এখন একটা বা দুইটা সন্তান যার আছে তারা মা-বাবার সঙ্গে ভাগ করে খায়। মা-বাবা দিনরাত তাদের লেখাপড়ার পেছনে লেগে থাকে, ছোটবেলা থেকে। আর কোচিং সেন্টারের দৌরাত্ম তো আছেই। এর ফলে যদি কেউ ক্ষুদ্রমনা হয়ে যায়, ’সেলফিশ হয়ে’ যায় তার জন্য আশ্চর্য হওয়ার কিছু নাই। এর জন্য মা-বাবাকে ভাবতে হবে। বৃহত্তর পরিবারের যে গুণাবলী ছিল মানুষ হয়ে ওঠার যে সুযোগ ছিল সে সুযোগকে ফেলে দেওয়া ঠিক হয়েছে? আজকে মা-বাবাকে বুঝতে হবে চাচাতো, মামাতো ফুফাতো ভাই-বোনসহ পাড়া-প্রতিবেশী যারা রয়েছে, তাদের সাথে সুসম্পর্ক, সৌহার্দ্য, তাদের সঙ্গে খেলাধুলা, যোগাযোগ আদান-প্রদান ইত্যাদি এগুলো অনেক বেশি বাড়াতে হবে। সন্ধ্যা হলেই টেলিভিশন আর বেশি রাত হলে স্মার্টফোন নিয়ে টিপাটিপি এগুলো করে কী মানুষ বড় হবে? এ ব্যাপারে কি পদক্ষেপ নেওয়া যায় সেগুলো আমাদের বিবেচনা করতে হবে।
প্রসঙ্গত, বুয়েট ছাত্র আবরার ফাহাদের ঘটনাকে কেন্দ্র করে এ পর্যন্ত গ্রেফতার হয়েছে প্রায় ১৭ জনের মত। এর মধ্যে অনেকেই আছে রিম্যান্ডে। রিম্যান্ডে থাকা সকল আসামী স্বিকার করছে আবরারকে মারার ঘটনা। এ দিকে এ ঘটনাটি নিয়ে বেশ নড়ে চড়ে বসেছে
প্রশাসন। প্রধানমন্ত্রী শেখ হাসিনা বলেছেন মা হিসেবে আবরার ঘটনার বিচার তিনি করবেন এবং এ বিষয়ে তিনি প্রশাসনকে জিরো টলারেন্স নিতি গ্রহন করতে বলেচছেন।
08 July, 2020 | Hits:3800
09 July, 2020 | Hits:984
09 July, 2020 | Hits:897
09 July, 2020 | Hits:761
07 July, 2020 | Hits:625
08 July, 2020 | Hits:552